Главан (област Силистра)
Главан е село в Североизточна България. То се намира в община Силистра, област Силистра.

География 
Село Главан се намира на 22 km от Силистра.

История 
Създадено е в началото на XIX век от преселници – бежанци от с. Главан (област Стара Загора) и старо население „шиковци“. Старото му име е Алифак.

Население 
Численост на населението според преброяванията през годините:

Етнически състав 
 Преброяване на населението през 2011 г.

Численост и дял на етническите групи според преброяването на населението през 2011 г.:

Религии 
Жителите изповядват източноправославно християнство. На 17 септември 2013 г. е открит параклис „Св. Вяра, Надежда и Любов“, под опеката на отец Добри Върбанов от с. Кайнарджа.

Обществени институции 
 Най-допринеслият кмет на с. Главан е Неделчо Николов, построил стълбите до кметството, направил пералното помещение и допринесъл за културното развитие на селото.
 Кметски наместник – Иван Иванов

Културни и природни забележителности 
Старата селска чешма, която е на повече от 300 години и все още функционира и е в полза на хората. Хората в селото казват една легенда – „Който пие Главанска вода, винаги в сърцето му остава село Главан!“.

Редовни събития 
 11 май – празник на селото и читалището.
 Сборът на с. Главан се провежда през първата събота на месец ноември.

Други 
В с. Главан има певческа група за автентичен фолклор. Групата е спечелила много награди – в Дебрене, Ситово, Жеравна, Жълтеш, Копривщица, Рибарица, Трявна, Крушари, Генерал Тошево, „Листопад на спомените“ – гр. Варна, околността и др. Групата е присъствала и в телевизия Херос през 2007 г. Групата е допринесла много за читалището и селото. Читалището е основано през 1942 г. с името „Светлина“.

В селото има библиотека, която притежава около 5000 книги, и лекарски кабинет, който е посещаван 2 пъти седмично от лекар от гр. Силистра.

Източници

Външни препратки 
 Село, забравено от света (BTVNEWS.BG)

Села в област Силистра
Населени места в община Силистра